b'\n_START_ARTICLE_\nTolne Skovpavillon\n_START_PARAGRAPH_\nTolne Skovpavillon , beliggende i Tolne Skov i Vendsyssel, blev opf\xc3\xb8rt i 1908._NEWLINE_Pavillonen blev i de f\xc3\xb8rste 75 \xc3\xa5r brugt som et folkeligt, kulturelt og demokratisk samlingssted for mange nordjyder._NEWLINE_Gennem \xc3\xa5rene har pavillonen gennemg\xc3\xa5et adskillige om- og tilbygninger, som \xc3\xa6ndrede bygningernes udseende markant._NEWLINE_Midt i 1980erne var aktiviteterne i stor tilbagegang og bygningerne forfaldt p\xc3\xa5 grund af manglende vedligehold._NEWLINE_I 2004 blev der nedsat en initiativgruppe til bevarelse af Tolne Skovpavillon, gruppen har indsamlet og f\xc3\xa5et tilsagn om et st\xc3\xb8rre bel\xc3\xb8b til renovering og tilbagef\xc3\xb8rsel af pavillonen til oprindeligt udseende._NEWLINE_Af store bidragsydere kan n\xc3\xa6vnes Aktionsgruppen Vendsyssel, LET-udvalget og Realdania samt mange mindre bidragydere._NEWLINE_Renoveringsarbejdet forventes p\xc3\xa5begyndt 2009/ 2010._NEWLINE_Fremover vil skovpavillonen kunne blive et historisk og kulturelt samlingssted af st\xc3\xb8rre arrangementer, blandt andet koncerter, udstillinger, familie- og foreningstr\xc3\xa6f, m\xc3\xb8der og konferencer.'